Delawie: Korrupsioni minon besimin ndaj qeverisë
Ambasadori amerikan në Kosovë, Greg Delawie, tha se një nga pjesët më të rëndësishme në luftën kundër korrupsionit është zvogëlimi i hapësirës për korrupsion.
Ambasadori i Shteteve të Bashkuara në Prishtinë, Greg Delawie tha të enjten se korrupsioni rrënon besimin e qytetarëve ndaj qeverisë ndërsa, theksoi se luftimi i tij nuk është punë e lehtë. Ai i bëri këto komente gjatë fillimit të projektit të Agjencisë së Shteteve të Bashkuara për Zhvillim Ndërkombëtar, “Komunat transparente, efektive dhe llogaridhënëse”, nëpërmjet të cilit synohet të përmirësohet transparenca e prokurimit elektronik nëpër komunat e Kosovës. Ambasadori Delawie tha se luftimi i korrupsionit kërkon punë dhe angazhim të përbashkët të të gjithëve në Kosovë. “”, tha ambasadori Delawie. Ai tha se rritja e transparencës dhe llogaridhënies nëpër komunat e Kosovës është shumë e rëndësishme për parandalimin e korrupsionit. Ai tha se kryetarët e të gjitha komunave kanë shprehur vullnetin politik për të bërë ndryshime pozitive dhe kanë përkrahur këtë nismë të USAID-it. "”, tha ambasadori Delawie. Zëvendëskryeministri i Kosovës, Hajredin Kuçi, tha se duhet më shumë përgjegjësi dhe llogaridhënie nga të zgjedhurit e popullit, në mënyrë që të parandalohen keqpërdorimet në institucione. “”, tha zëvendëskryeministri i Kosovës, Hajredin Kuçi. Shtetet e Bashkuara të Amerikës vazhdojnë të investojnë në projekte të ndryshme, posaçërisht në luftën kundër korrupsionit dhe krimit të organizuar. Hulumtimet e ndryshme vazhdojnë të nxjerrin Kosovën si një nga vendet më të prekura nga shkalla e korrupsionit, ndërsa luftimi i tij është vënë kusht për Kosovën nga zyrtarët e lartë evropian, të cilët thonë se pa rezultate në këtë fushë, Kosova nuk mund të ecën përpara drejt rrugës së saj evropiane dhe heqjen e vizave për qytetarët e saj.